*Projekts*

2018.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”**

 Izdoti saskaņā ar Eiropas Savienības

struktūrfondu un Kohēzijas fonda 2014.–2020. gada

plānošanas perioda vadības likuma 20. panta 14. punktu

Izdarīt Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai” (Latvijas Vēstnesis, 2016, 44. nr.) šādus grozījumus:

1. Izteikt 3. un 4. punktu šādā redakcijā:

“3. Fonda ietvaros kopējais plānotais Eiropas Reģionālās attīstības fonda finansējums 3.1.1. un 3.1.2. specifiskajam atbalsta mērķim ir 101 000 000 *euro* (t. sk. rezerves apjoms 7 710 806 *euro*):

3.1. 3.1.1. specifiskajam atbalsta mērķim – 55 800 000 *euro*;

3.2. 3.1.2. specifiskajam atbalsta mērķim – 45 200 000 *euro*.

4. Pieejamais Eiropas Reģionālās attīstības fonda finansējums, lai noslēgtu šo noteikumu [14. punktā](https://likumi.lv/ta/id/280634-noteikumi-par-finansu-instrumentu-un-fondu-fonda-istenosanas-kartibu-darbibas-programmas-izaugsme-un-nodarbinatiba-3-1-1%22%20%5Cl%20%22p14%22%20%5Ct%20%22_blank) minēto finansēšanas nolīgumu par fonda īstenošanu (turpmāk – finansēšanas nolīgums), ir 93 289 194 *euro*.”;

2. Aizstāt 7.punktā vārdu “uzraudzības” ar vārdiem “rezultāta un iznākuma”;

3. Izteikt 7.1. un 7.2. apakšpunktu šādā redakcijā:

“7.1. rezultāta rādītāji, kas sasniedzami darbības programmas “Izaugsme un nodarbinātība” prioritārā virziena “Mazo un vidējo komersantu konkurētspēja” 3.1.1. specifiskā atbalsta mērķa koprezultātā līdz 2023. gada 31.decembrim:

7.1.1. mazo un vidējo komersantu skaits uz 1000 iedzīvotājiem – 40 komersanti;

7.1.2. mazo un vidējo komersantu produktivitāte uz vienu nodarbināto – 16 757 *euro*;

7.2. rezultāta rādītāji, kas sasniedzami darbības programmas “Izaugsme un nodarbinātība” prioritārā virziena “Mazo un vidējo komersantu konkurētspēja” 3.1.2. specifiskā atbalsta mērķa koprezultātā līdz 2023.gada 31. decembrim – straujas izaugsmes komersanti pēc apgrozījuma pieauguma – 625 komersanti;”

4. Aizstāt 7.3.1. apakšpunktā vārdus “komersanti, kuri saņem finansiālu atbalstu, kas nav granti” ar vārdiem “to komersantu skaits, kuri saņem finansiālu atbalstu, kas nav granti”;

5. Aizstāt 7.3.3. apakšpunktā vārdus “piesaistīts privātais līdzfinansējums” ar vārdiem “privātais finansējums, kas piesaistīts publiskajam finansējumam”;

6. Izteikt 7.4. apakšpunktu šādā redakcijā:

“7.4. līdz 2018. gada 31. decembrim 3.1.1. specifiskā atbalsta mērķa ietvaros sasniedzamo iznākuma rādītāju starpvērtības:

7.4.1. to komersantu skaits, kuri saņem finansiālu atbalstu, kas nav granti, – 284 komersanti;

7.4.2. atbalstīto jaunizveidoto komersantu skaits – 74 komersanti;

7.4.3. privātais finansējums, kas piesaistīts publiskajam finansējumam – 6 500 000 *euro*;”

7.4.4. nodarbinātības pieaugums atbalstītajos uzņēmumos – 50 pilnslodžu ekvivalents;”;

7. Svītrot 7.6.apakšpunktu;

8. Aizstāt 7.5.1. apakšpunktā vārdus “komersanti, kuri saņem finansiālu atbalstu, kas nav granti” ar vārdiem “to komersantu skaits, kuri saņem finansiālu atbalstu, kas nav granti”;

9. Aizstāt 7.5.3. apakšpunktā vārdus “piesaistīts privātais līdzfinansējums” ar vārdiem “privātais finansējums, kas piesaistīts publiskajam finansējumam”;

10. Izteikt 7.7. apakšpunktu šādā redakcijā:

“7.7. līdz 2018. gada 31. decembrim sasniedzamais finanšu rādītājs: 3.1.1. specifiskā atbalsta mērķa ietvaros sertificēti izdevumi 38 176 172 *euro* apmērā.”;

11. Izteikt 15.punktu šādā redakcijā:

“15. Sabiedrība Altum fonda un tā finansētos finanšu instrumentus nodala kā atsevišķu finanšu bloku saskaņā ar regulas Nr. 1303/2013 38. panta 6. punktu. Fondā pieejamais Eiropas Reģionālās attīstības fonda finansējums ir nedalīti izmantojams 3.1.1. un 3.1.2. specifiskā atbalsta mērķa noteikto finanšu instrumentu pirmo zaudējumu segšanai.”;

12. Izteikt 19.1. apakšpunktu šādā redakcijā:

“19.1. personāla izmaksas, tai skaitā normatīvajos aktos un sabiedrības Altum koplīgumā paredzēto darba devēju obligāto pienākumu izpildes izmaksas;”;

13. Izteikt 21.punktu šādā redakcijā:

“21. Sabiedrības Altum tiešo instrumentu un fonda ieviešanas vadības izmaksas, kuras netiek ietvertas šo noteikumu 17.4. un 17.6. apakšpunktā minētajās attiecināmajās izmaksās, var segt no atmaksātā finansējuma atbilstoši regulas Nr. 1303/2013 44. un 45.pantam. Nosacījumus sabiedrības Altum tiešo instrumentu ieviešanas vadības izmaksu attiecināšanai no atmaksātā finansējuma nosaka attiecīgajā valsts atbalsta programmā, ievērojot Eiropas Komisijas 2015. gada 9. jūnija lēmumu Nr. SA.36904 (2014/N) “Par valsts atbalstu un Latvijas Attīstības finanšu institūcijas izveidi” attiecībā uz vadības izmaksu kompensēšanu.”;

14. Izteikt 25.1. apakšpunktu šādā redakcijā:

“25.1. Mainoties finanšu tirgus situācijai vai paredzot tirgus nepilnību izvērtējumā nenorādītu Eiropas Reģionālās attīstības fonda līdzfinansēta finanšu instrumenta valsts atbalsta programmu, Ekonomikas ministrija veic grozījumus tirgus nepilnību izvērtējumā un iesniedz to informācijai Uzraudzības komitejā.”.

Ministru prezidents M.Kučinskis

Ministru prezidenta biedrs,

Ekonomikas ministrs A.Ašeradens

Iesniedzējs:

Ministru prezidenta biedrs,

Ekonomikas ministrs A.Ašeradens

Vīza:

Valsts sekretārs Ē.Eglītis